Йос ван Гент

**Йос ван Гент**, яки **Юстус ван Гент**, **Йос ван Вассенхове** (нидерланд телендә: Justus van Gent, Joos van Wassenhove; 1430, Гент, Фландрия — 1480) — нидерланд живописецы, мөгаен, Гентта тумышлы, Төньяк Яңарыш чоры иртә нидерланд живописе вәкиле.
Йос тумышы белән Көнчыгыш Фландрия шәһәре Генттан (хәзер Бельгия) булган. Фландриядә өйрәнгән һәм эшләгәннән соң Италиягә күчкән, Урбинода герцог Федерико да Монтефельтрода эшләгән булган, анда Джусто да Гуанто (итальян телендә: Giusto da Guanto) буларак мәгълүм булган. Рәссам әсәрләрендә иртә Италия Яңарышы сәнгате йогынтысы ачык күренә..
## Тәрҗемәи хәле

Йос ван Вассенховеның иртә еллары турында бик әз мәгълүм. Дж. Вазари һәм Ф. Гвиччардини “Джусто да Гуанто” (Юстус Гентлы) дип атаган рәссам – ул 1460 елда Антверпен Изге Лука Гильдиясе әгъзасы булган һәм 1464 елдан Гентта Изге Лука гильдиясенең ирекле остасы дәрәҗәсенә ия булган рәссам Йоос ван Вассенхове булган.
Ван Вассенхове киң мәшһүр булганга охшаган, чөнки 1467 – 1468 елларда Ватикан өчен кырык тугра эшләү өчен түләү алган. 1470 ел тирәсендә ван Вассенхове Римга барган..
1472 һәм 1475 еллар арасында Вассенхове Урбино герцоглыгында Италия яңарышының әйдәп баручы сәясәтче һәм меценаты Федерико да Монтефельтроның сарай яны рәссамнарының берсе булган. Вассенхове Урбинода живопись остаханәсе иясе буларак теркәлгән булган. Да Монтефельтро 1472 һәм 1474 еллар арасында Урбинода доминикан «Corpus Domini» борадәрлеге өчен ясалган “Апостолларның причащениесе” алтарь образына заказ биргән. Алтарь картинасына да Монтефельтроның (профильгә сынган борыны белән) белән бергә Урбино сараенда фарсы илчесе Катерино Дзено кертелгән.
## Иҗаты
Рәссам иҗатында Нидерланд һәм Италия живописе традицияләре кушылган. Йос ван Гентның Италиягә күчкәнче 1471 елда башкарылган төп эше – изге Бавон Соборында (Гент) “Распятие триптихы”. Италиядә Вассенхове герцог да Монтефельтро резиденцияләрен бизәүдә катнашкан: Урбинода Палаццо Дукале һәм Губбиода сарайның. Ван Гент Урбинода 1474 елда Урбино герцогының Студиолосын (фәнни өйрәнү өчен кабинетын) бизәгән. Бүлмәнең өске өлеше периметры буенча “борынгылыкның мәшһүр кешеләре”нең (Uomini illustri) идеаллаштырылган портретлары урнашкан: төрле тарихи һәм шул заман шәхесләренең. Егерме сигез ярым-гәүдә Йос тарафыннан берникадәр Педро Берругете үзгәрешләре белән ясалган. Фәйләсуфларның, галимнәрнең һәм шулай ук борынгы заманның һәм урта гасырларның мәшһүр шәхесләрнең, Чиркәү Атакайларының һәм теологларның уйдырма “портрет”ларыннан тыш галереяга папалар Пий II һәм Сикст IV, кардинал Виссарион һәм Витторино да Фельтро портретлары кертелгән (мөгаен, заказчы сайлавы буенча циклга аның портреты да кертелгән булган). Портретларның бер өлеше күчермәләр белән алыштырылган, оригиналлар Париж Луврында һәм Урбино Милли галереясында саклана.
## Галерея

Justus iz Gana - Pricesce apostola.jpg|Евхаристия серен кую (Апостолларның причащениесе). 1473—1474. Агач, май. Милли галерея, Урбино
JoosVanWassenhove retórica.jpg|Риторика. «Җиде ирекле сәнгать» сериясеннән. 1474 һәм 1480 ел арасында. Агач, май. Милли галерея, Лондон
The Adoration of the Magi MET DT7230.jpg|Волхвларның иелеше. Як. 1465. Киндер тукыма, темпера. Метрополитен-музей, Нью-Йорк
Studiolo del Duca 00.jpg|Герцог Федерико да Монтефельтроның студиолосы. Палаццо Дукале, Урбино
Ptolemy 1476 with armillary sphere model.jpg|Й. ван Гент һәм П. Берругете. Армиляр сфера белән Птолемей. Як. 1476. Агач, май. Лувр, Париж


## «Борынгының мәшһүр шәхесләре» ([[Uomini illustri]]) портретлары. Урбинода герцог Федерико да Монтефельтро студиолосы. 1474

Pio II Pont Max (Ritratto di papa Pio II).jpg|Папа Пий II
Giusto di gand, sisto IV, louvre.jpg|Папа Сикст IV
Giusto di gand e pedro berruguete, uomini illustri dallo studiolo di federico da montefeltro a urbino, 1473-76 ca., 12 san girolamo.JPG|Изге Иероним
Giusto di gand e pedro berruguete, uomini illustri dallo studiolo di federico da montefeltro a urbino, 1473-76 ca., 14 s. tommaso d'aquino.JPG|Фома Аквинолы
Bessarion 1476.JPG|Кардинал Виссарион Никеяле
Файл:Giusto di gand, dante, louvre.jpg|Данте Алигьери
Francesco Petrarch by Justo de Gante.jpg|Франческо Петрарка
Giusto di gand e pedro berruguete, vittorino da feltre.jpg|Витторино да Фельтре
Giusto di gand, pietro d'abano.jpg|Медик, фәлсәфәче һәм астролог Пьетро д’Абано
Portrait of Federico da Montefeltro with His Son Guidobaldo.jpg|Федерико да Монтефельтро улы Гвидобальдо белән


## Искәрмәләр

## Әдәбият
* 
* 

Төркем:Рәссамнар